વિયેટનામ તથા જાપાનમાં આ લોકો માટે ખાસ માન છે. કુકડાના સ્વભાવવાળા સ્પષ્ટ વક્તા હોય છે. તેઓ જે વિચારે છે તે સારી રીતે બોલી જાણે છે. તેઓ સામાન્ય રીતે બીજાની પરવા કરતાં હોતાં નથી. તેઓ સ્વતંત્ર જીવન ગુજારે છે. તેઓ સામાજિક તેમજ રાજકારણના ક્ષેત્રે આગળ પડતાં તરી આવે છે. આ લોકો સાહસિક હોય છે. નિડર હોય છે. આ લોકો ઘણું વિચારે છે, સમજે છે, આચરે છે. આ લોકો તકને ઝડપી લે છે. આ લોહી સરકારી, અર્ધસરકારી નોકરીમાં સફળતા મેળવે છે. કોઈ વખત વધારે પડતા આશાવાદી અને બડાઈખોર બને છે. માટે નિષ્ફળતા ન મળે તે જોઈ સાવધ રહેવાની જરૂર છે.